Diari Oficial de la Generalitat Valenciana


Sumari del DOGV 4071, del 24-08-2001 (2001/8246)

Informació pública del programa d'actuació integrada del polígon no numerat PNN-2.
----------------------------------------------------------------------------------

### Dades del document

Número de DOGV
:   4071

Data del DOGV
:   24-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8246


Organisme emissor
:   Ajuntament de Sagunt

Tipus de document
:   Anunci

Informació pública del programa d'actuació integrada del polígon no numerat PNN-2. [2001/Q8246]
  
Mitjançat aquest edicte es fa saber que, amb data 25 de juliol de 2001, l'alcalde president, en virtut de les atribucions que li confereix la legislació vigent, ha dictat la Resolució d'Alcaldia següent:
  
Vist número 1. Que mitjançant un escrit, que té l'entrada en aquest ajuntament en data 26 d'abril de 2000, número de registre d'entrada 5.865, el senyor Francisco Piqueras Roca, com a administrador únic de la mercantil Residencial Sector 2 Oeste, SL, presenta una alternativa tècnica de programa, que comprén cèdula d'urbanització i avantprojecte d'urbanització, mitjançant el procediment de l'article 45 i 46 de la Llei Reguladora de l'Activitat Urbanística de la Generalitat Valenciana.
  
Vist número 2. Que en data 9 de maig de 2000, l'Oficina Tècnica de planejament informa:
  
Documentació aportada:
  
- Proposta de programa d'actuació integrada, àmbit, procediment, sol·licitud de cèdula d'urbanització.
  
- Llista de titulars cadastrals amb superfícies.
  
- Alternativa tècnica:
  
· Avantprojecte d'urbanització PNN-2.
  
· Projecte d'execució d'instal·lacions:
  
Enllumenat públic.
  
Instal·lacions mitja tensió.
  
Instal·lacions baixa tensió.
  
Instal·lacions CT.
  
Canalització telecomunicacions.
  
Revisada la documentació aportada, i a la vista d'aquesta s'informa:
  
1. L'àmbit de la unitat s'ajusta a la delimitació establida al planejament vigent, així com l'ordenació i alineacions gràfiques que figuren als plànols.
  
2. La superfície obtinguda d'amidament recent dóna 21.890 metres quadrats que difereixen dels 34.866 metres quadrats que consten a l'annex A, fitxer UUEE, de la UE PNN.2, que correspon a les modificacions al Pla General de Sagunt.
  
3. Que una vegada contrastat l'amidament, a la vista de la cartografia aportada, resulta correcta la que consta al programa d'actuació integrada, i és, per tant, una errada de la fitxa les dades que consten de superfície de la UE i de l'illa, per tant també la superfície sostre (M2T). Tots aquests paràmetres ha sigut ajustats a la realitat física com a resultat de l'amidament recent i amb la delimitació i alineacions del planejament.
  
 Fitxa UE PNN-2 Proposta PAI
  
Superfície 34.866 21.890
  
Illa (M2S) 22.442 14.212
  
Aprofitament tipus 0,75 0,75
  
Superfície sostre (M2T) 26.149 16.418
  
És per això que es considera suficient la documentació aportada per a la informació pública i l'ajustament d'aquesta al planejament municipal pel que fa als paràmetres de l'àmbit, les alineacions i l'ordenació.
  
Vist número 3. Que en data 3 de novembre de 2000, s'emet un informe topogràfic dels temes següents:
  
Replanteig.
  
No hi ha cap base de replanteig.
  
No hi ha cap sistema de coordenades.
  
No hi ha coordenades a l'illa per al posicionament d'aquesta.
  
Rasants.
  
No hi ha cap plànol de rasants.
  
Vist número 4. Que en data 9 de maig de 2001, informen l'enginyer tècnic d'Obres Públiques i l'enginyer industrial:
  
«Pel que fa a l'assumpte a què es fa referència, una vegada analitzada la documentació aportada, els tècnics que subscriuen informen:
  
Amb data 26 d'abril de 2000, entra en aquest ajuntament l'avantprojecte d'urbanització del polígon no numerat 2.
  
Per part dels serveis tècnics municipals s'emeten informes pel que fa a aquest avantprojecte. Com a conseqüència d'aquests informes, el redactor de l'avantprojecte presenta la documentació corregida, i pel que fa a aquesta, us informem de les consideracions següents:
  
Aigua potable:
  
Ens sembla adequada la connexió de la xarxa en dos punts de la canonada de D200 que discorre pel polígon, però considerem convenient plantejar una connexió al D150 que discorre per l'avinguda de Joan d'Àustria. En el mateix sentit, sembla insuficient el valvulatge plantejat, tal com es va indicar al primer informe.
  
Als plànols i a la memòria s'indica que la tipologia de materials que cal esmerçar serà el polietilè d'alta densitat (10 atm). Basant-se en la redacció del projecte, s'incorporarà la descripció de PE-100 per a conductes i junta mitjançant soldadura màxima.
  
Clavegueram:
  
Es planteja una xarxa de sanejament de tipus separatiu, si bé en els càlculs de pluvials sembla que s'ha omés la superfície que correspon a vials.
  
La intensitat de pluja considerada per als càlculs de pluvials hauria de ser superior.
  
La interdistància entre embornals no serà superior a la de pous de registre.
  
El sistema de pluvials, atés que no hi ha una xarxa general de pluvials a la zona, es connecta al col·lector general de residuals del carrer del Maestrat. Proposem que la connexió es faça al pou filtrant proposat a la urbanització de la UA 12 i 13.
  
La canonada que s'ha d'esmerçar per a la xarxa de clavegueram serà de formigó armat classe 60 (segons UNE 127.010) o bé de PVC corrugat de doble paret amb una rigidesa circumferencial de 8KN/m2.
  
Les tapes dels pous de registre seran de fosa dúctil classe D-400 amb una junta elàstica i tapament de tipus ostra segons UNE En-124. Els embornals seran de fosa dúctil, classe C-250 o superior. Caldrà definir els elements complementaris de la xarxa.
  
La distància màxima entre pous de registre serà 35 metres. Totes les escomeses a la xarxa es faran mitjançant un pou de registre.
  
No es concreten els diàmetres que cal utilitzar als diferents ramals tant en residuals com en pluvials.
  
Enllumenat:
  
Caldrà justificar el predimensionament de la instal·lació de l'enllumenat, d'acord amb la guia d'urbanització, i esclarir la tipologia i disposició de l'enllumenat que hi ha previst.
  
S'hauran d'indicar les característiques de les columnes, del quadre de comandament, de les arquetes de registre, de les canalitzacions, etcètera.
  
Proveïment d'energia elèctrica:
  
No s'avaluen les càrregues elèctriques que demandarà el polígon.
  
L'estat actual indicat als plànols de les línies aèries de MT no es correspon amb la realitat.
  
No es grafia la xarxa de baixa tensió.
  
El centre de transformació s'instal·larà de forma que l'alimentació en MT quede emmallada.
  
Es justificarà la disponibilitat de terrenys per a la implantació de columnes de MT a l'exterior del polígon.
  
Jardineria, equipament i reg:
  
No es descriu la instal·lació de regatge automàtic. En el mateix sentit, no considerem necessària la instal·lació d'una xarxa de boques de regatge.
  
No es defineix la jardineria i equipament urbà.
  
Serveis privats:
  
Telefonia. Basant-se en la redacció del projecte d'execució s'aportarà la documentació necessària, validada per la companyia subministradora, en la qual es definisca la instal·lació proposada.
  
En el mateix sentit, prèviament a la redacció del projecte d'execució, s'establiran les consultes amb les companyies subministradores, els serveis de les qual foren susceptibles d'incorporar a la urbanització.
  
Vials i pavimentació:
  
En la redacció del projecte caldrà considerar la senyalització vial.
  
A fi d'unificar la secció del bulevard (vial T-1), proposem que la secció siga: vorera, tres metres; aparcament, dos metres; i calçada, cinc metres.
  
El rastell proposat no és habitualment esmerçat per aquest ajuntament. Proposem que siga de tipus bicapa i de la longitud d'un metre.
  
L'aglomerat S-25 no és adequat per a capes de rodament. Proposem la mescla tipus S-12 en capes de rodament i S-20 en capes de base».
  
Vist número 5. Vist que en data 8 de juny de 2001, el tècnic de planejament informa que la cèdula d'urbanització, segons els articles 31.2 i 33.8 de la Llei Reguladora de l'Activitat Urbanística, és innecessària.
  
Atés que l'article 46.3 de la llei estableix que els programes d'actuació integrada s'hauran de sotmetre al tràmit d'informació pública, mitjançant un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, i advertir de la possibilitat de formular al·legacions, proposicions juridicoeconòmiques en competència i alternatives tècniques. No és preceptiva la notificació formal i individual als propietaris afectats, però, abans de la publicació de l'edicte, caldrà remetre un avís amb el contingut al domicili fiscal dels qui consten al Cadastre com a titulars de drets afectats per l'actuació proposada.
  
Es podran presentar alternatives tècniques i al·legacions durant 20 dies, comptadors des de la darrera publicació de l'edicte. Qualsevol persona interessada podrà comparéixer a l'Ajuntament de Sagunt i consultar la documentació que integra la proposta de programa, i els projectes que l'acompanyen, així com formular, si escau, al·legacions o alternatives tècniques dins del termini indicat al paràgraf anterior i en els termes que estableix el punt 4 de l'article 46 de la Llei Reguladora de l'Activitat Urbanística.
  
Per una altra banda, es fa saber que, durant el període de cinc dies, comptadors a partir del venciment del termini anterior, podran presentar-s'hi les propostes juridicoeconòmiques; tret que durant els 10 dies d'informació pública alguna persona es comprometa a presentar una alternativa tècnica substancialment distinta a la inicial. En aquest cas la pròrroga es farà constar a l'expedient, i s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
L'acte d'obertura de pliques es farà a les 12.00 hores del dia següent hàbil a la conclusió del termini per a presentar-les, al Departament d'Urbanisme. Totes les actuacions podran ser objecte de consulta i al·legació per les persones interessades durant els 10 dies següents al d'obertura de pliques. Els competidors, durant aquest període, podran associar-se tot unint-ne les proposicions.
  
A la vista de tot el que s'ha dit anteriorment, resolc:
  
Primer
  
Sotmetre al tràmit d'informació pública, en els termes, forma i terminis que es recullen en l'atés anterior, el programa d'actuació integrada del PNN-2, que comprén l'avantprojecte d'urbanització, del qual formen part les precisions recollides als diferents informes emesos pels serveis tècnics municipals i que s'indiquen en aquesta resolució, així com la cèdula d'urbanització.
  
Segon
  
Remetre un avís amb el contingut d'aquest al domicili fiscal dels qui consten al Cadastre com a titulars de drets afectats per l'actuació proposada.